tartuNLP/wikipedia-smugri-20251201 huggingface dataset:
Yehuda Halevi

Yehuda Halevi tai Judah Ha-Levi (myös "Judah ben Samuel Halevi", , n. 1075–1141) oli espanjalainen sefardijuutalainen filosofi ja runoilija. Hän syntyi Tudelassa, Navarrassa, Espanjassa.
Halevin merkitystä juutalaiselle filosofialle voi verrata Al-Ghazalin merkitykseen islamilaiselle filosofialle. Halevi sai tältä vaikutteita, ja pyrki samoin vapauttamaan uskonnon filosofisten järjestelmien kahleista, joissa se oli hänen mielestään ollut edellisten juutalaisten filosofien, Saadia Gaonin, David ben Marwan al-Mekamezin, Ibn Gabirolin ja Bahyan, aikana. Hän puolusti juutalaisuuden opetuksia ei-juutalaisten filosofien, karaiittien ja harhaoppisina pitämiensä ihmisten hyökkäyksiä vastaan.
Runoilijana Halevi kirjoitti sekä maallista runoutta, kuten eulogioita ja rakkausrunoja, että uskonnollista runoutta.
Deep Sea Diver

Deep Sea Diver on Juice Leskinen Grand Slam -yhtyeen järjestyksessään toinen albumi. Se julkaistiin vuonna 1983. Kyseessä on mini-LP, joka sisältää kuusi Leskisen tunnettua kappaletta englannin kielellä. Levyn piti alun perin mainostaa Juice Leskisen musiikkia ulkomailla, mutta levyn tekemiseen upposi sen verran rahaa, että sitä alettiin myydä Suomessakin. Kyseisestä levystä ei ole tehty CD-versiota, mutta kappaleet on julkaistu Leskisen "Masters"-kokoelmalla sekä "Syksyn sävel – Kaikki singlet 1974–2004" -CD-boksissa.
Kappalelista.
A-puoli
B-puoli
Muusikot.
Juice Leskinen Grand Slam:
Luis Echávarri

Luis E. Echávarri (s. 1949) toimi OECD:n ydinenergiajärjestön NEA:n johtajana 1997–2014. Hänet tunnetaan myös panoksistaan ydinturvallisuuden kehittämiseksi.
Luis Echávarri syntyi Bilbaossa vuonna 1949 ja opiskeli siellä teollisuustaloutta, sovellettua ydinfysiikkaa ja kemiaa sekä Madridissa tietojenkäsittelytiedettä. Vuosina 1985–1995 Echávarri työskenteli Espanjan ydinturvallisuusneuvoston (CSN) palveluksessa, ensin teknisenä johtajana ja vuodesta 1987 CSN:n komissaarina. Kyseinen virka on suoraan Espanjan parlamentin valvonnassa. Hän edusti virkatehtävissään Espanjaa muun muassa EU:ssa, IAEA:ssa ja NEA:ssa.
NEA:n pääjohtajana Echávarri aloitti 1997 tohtori Kunihiko Uematsun seuraajana. Hän myös edustaa NEA:a Kansainvälisen energiajärjestön IEA:n johtokunnassa. Vuodesta 2003 Echávarri on ollut jäsen YK:n ydinenergiajärjestön IAEA:n ydinturvallisuusneuvostossa.
Luis Echávarri on naimisissa ja hänellä on kaksi lasta.
Hamiltonin polku

Hamiltonin polku on verkkoteoriassa polku, joka käy suuntaamattoman ja suunnatun graafin jokaisen solmun kautta vain kerran. "Hamiltonin kierros" eli "Hamiltonin piiri" on polku, joka käy suuntaamattoman graafin kaikkien solmujen kautta ja palaa lopulta lähtöpisteeseensä. Toisin sanoen polku on suljettu. Hamiltonin polkujen ja reittien olemassaolon toteaminen graafista on NP-täydellinen ongelma. Hamiltonin polku ja kierros on nimetty irlantilaisen matemaatikon William Rowan Hamiltonin mukaan.
Määritelmä.
Formaalisti Hamiltonin polku (tai jäljitettävä polku) on yksinkertainen polku formula_1, joka sisältää suuntaamattoman graafin formula_2 jokaisen solmun formula_3 täsmälleen kerran. Graafia, joka sisältää Hamiltonin polun, kutsutaan jäljitettäväksi graafiksi.
Piiri formula_4 on Hamiltonin piiri, jos graafin jokainen solmu formula_3 kuuluu siihen täsmälleen kerran (pois lukien alku- ja loppupiste, jossa käydään kahdesti). Hamiltonin piirin sisältämää graafia kutsutaan hamiltonilaiseksi graafiksi. 
Mikäli graafi on jäljitettävä, mutta ei hamiltonilainen, sitä kutsutaan semi-hamiltonilaiseksi graafiksi.
Kuusessa ollaan

Kuusessa ollaan on Juice Leskinen Slam -yhtyeen jouluaiheinen neljäs studioalbumi, joka julkaistiin marraskuussa 1980. Levy on Leskisen ainoa yhteistyö Poko Rekords -levy-yhtiön kanssa. 
Albumi sisältää kahdeksan uutta versiota tunnetuista joululauluista sekä neljä Leskisen itse kirjoittamaa kappaletta, joista tunnetuimmaksi nousi levyn päätöskappale ”Sika”.
Albumi julkaistiin vuonna 1980 kahteen otteeseen vinyylilevynä sekä kerran C-kasettina. Vuonna 1991 julkaistiin ensimmäinen CD-painos albumista. Vuonna 2003 julkaistiin remasteroitu CD-painos. Vuonna 2010 albumi julkaistiin kolmatta kertaa vinyylilevynä punaisella levyllä. Joulukuussa 2019 albumi julkaistiin numeroituna 200 kappaleen rajoitettuna vinyylipainoksena Levykauppa Äx:n omalla levymerkillä "Lipposen Levy ja Kasetti".
Albumi kohosi joulukuussa 1980 Suomen levylistojen 10. sijalle ja pysyi listalla yhteensä seitsemän viikon ajan. Albumi ylitti kultalevyrajan vuonna 1997, ja sitä on myyty yhteensä 31 809 kappaletta.
Kappaleet.
Kaikki kappaleet sovittanut Juice Leskinen, ellei toisin mainita. Vinyylilevyn takakannessa kappaleet "Tonttujen joulyö" ja "Kuusessa ollaan" on merkitty väärin päin.
Dokumentti (albumi)

Dokumentti on Juice Leskisen sooloalbumi vuodelta 1981. Levyä markkinoitiin sillä, että lauluosuuksien lisäksi Leskinen soitti levylle kaikki soittimet, mutta vuonna 2013 levyn äänittäjä Mika Sundqvist kertoi soittaneensa levylle kitaraa ja bassoa joihinkin kappaleisiin. Kaikki kappaleet sekä levynkansi ovat Leskisen käsialaa.
Levyn CD-versio ilmestyi vuonna 1989.
Kappaleet.
A-puoli
B-puoli
Olli Heinonen (kemisti)

 
Olli Heinonen (s. 1946 Helsinki) on suomalainen radiokemisti, joka työskenteli YK:n kansainvälisen atomienergiajärjestön (IAEA) johtoryhmässä ja sittemmin Harvardin yliopiston asiantuntijatehtävissä.
Heinonen on väitellyt radiokemiasta Helsingin yliopistossa. Vuodesta 1983 alkaen hän työskenteli tutkijana VTT:llä. Vuosina 1999–2005 hän toimi erilaisissa johtotehtävissä IAEA:n ydinainevalvonnan osastolla. Vuonna 2005 Heinonen valittiin ydinainevalvonnan johtajaksi ja IAEA:n apulaispääjohtajaksi.
Heinonen erosi IAEA:n apulaispääjohtajan paikalta elokuun alusta 2010 ja siirtyi Harvardin yliopistoon kansainvälisiin asioihin keskittyvän Belfer Centerin asiantuntijatehtäviin.
Hound Dog Taylor

Theodore Roosevelt "Hound Dog" Taylor (12. huhtikuuta 1915 – 17. joulukuuta 1975) oli yhdysvaltalainen blueskitaristi ja -laulaja.
Taylor syntyi Mississippin Natchezissa vuonna 1915 (joidenkin lähteiden mukaan 1917). Taylor oli syntyjään kuusisorminen, joskin myöhemmin hän leikkasi humalassa oikean kätensä kuudennen sormen pois partaterällä. Hän alkoi soittaa kitaraa 20 vuoden ikäisenä ja muutti Chicagoon vuonna 1942. Ennen sitä Taylor oli ollut soittamassa Sonny Boy Williamson II:n radio-ohjelmassa Helenan kaupungissa. Täyspäiväinen muusikko Taylorista tuli vuoden 1957 tienoilla, mutta hänet tunnettiin tuolloin vain lähinnä Chicagon alueella. 1950-luvun lopun ja 1960-luvun ajan hän oli yksi Chicagon etelä- ja itäpuolen klubien suosituimpia esiintyjiä. Väitetään, että toinen blueskitaristi, Freddie King, lainasi vuoden 1960 instrumentaalihittiinsä, "Hide Away", melodiaa Taylorin yhtyeen soittamasta kappaleesta.
Taylor ei päässyt levyttämään aikana, jolloin blues-musiikki oli mustan yleisön suosiossa, vaan sai levytyssopimuksen vasta vuonna 1970-luvulla ollessaan jo 56-vuotias. 1960-luvulla Taylor oli saanut julkaistua kolme yksittäistä singleä eri yhtiöiltä vuosina 1960, 1962 ja 1967. Vuonna 1969 Delmark Recordsilla työskennellyt Bruce Iglauer yritti saada Tayloria ja hänen HouseRockers-yhtyettään levyttämään Delmarkille. Yhtiön ylemmät tahot kuitenkin suhtautuivat ajatukseen kielteisesti, ja Iglauer perusti oman pienen levymerkkinsä, joka julkaisi Taylorin debyyttilevyn. Tämän vuonna 1971 julkaistun levyn nimeksi tuli yksinkertaisesti "Hound Dog Taylor and the HouseRockers". Levy taltioitiin livenä kahtena yönä. Yhtyeeseen kuului tuolloin Taylorin itsensä lisäksi toinen kitaristi Brewer Phillips ja rumpali Ted Harvey. Uuden levy-yhtiön nimeksi oli tullut Alligator Records, joka nykyään on yksi johtavia blues-musiikin julkaisijoita. Taylorin toinen levy, vuonna 1973 julkaistu "Natural Boogie", koostettiin samojen vuoden 1971 livekeikkojen pohjalta kuin ensimmäinenkin. Kolmas levy, "Beware of the Dog", taltioitiin vuonna 1974, mutta julkaistiin vasta seuraavana vuonna, Taylorin kuoleman jälkeen. Tätä seurasi myös muita postuumeja julkaisuja. Taylorin kuolinsyynä oli syöpä, ja hautapaikaksi tuli Illinoisin Alsip.
Hound Dog Taylor muistetaan karkeasta laulutyylistään ja omintakeisesta slide-kitaran soundistaan. Hänen kitaransa oli halpa Teisco del Rey ja vahvistimet olivat Sears Roebuck -merkkisiä. Taylor ei ollut virtuoosi laulajana eikä soittajana. Hän sanoikin toivovansa, että ihmiset muistaisivat hänet kuolemansa jälkeen muusikkona, joka ei osannut soittaa paskaakaan, mutta jonka musiikki silti kuulosti hyvältä ("When I die, they'll say 'He couldn't play shit, but he sure made it sound good!'"). Taylorin yhtye, HouseRockers, on myös harvoja populaarimusiikin historiaan jääneitä yhtyeitä, josta puuttui kokonaan basisti. Yhtyeen molemmat kitaristit soittelivat vuorotellen matalia sävelkulkuja varsinaisen basson sijaan. Taylorin tunnetuimpia kappaleita ovat "Give Me Back My Wig", "Sadie" ja "Roll Your Moneymaker".
Zork

Zork on tekstiseikkailupeli, jonka loivat Tim Anderson, Marc Blank, Bruce Daniels ja Dave Lebling Massachusetts Institute of Technologyssa vuosina 1977–1979. Peli kirjoitettiin MUDDLE-ohjelmointikielellä (myöhemmin uudelleennimetty MDL:ksi) Digital Equipment Corporationin valmistamalle PDP-10-tietokoneelle ja sovitettiin myöhemmin Fortran IV -kielelle.
Peliä kutsuttiin aluksi nimellä "Zork", joksi kehittäjät nimesivät kaikki keskeneräiset ohjelmaprojektinsa. Pian pelille päätettiin antaa uudeksi nimeksi Dungeon. Eräs yritys kuitenkin väitti omistavansa oikeudet "Dungeon"-nimeen myymiensä pelien kautta, jolloin kehittäjät, olematta samaa mieltä, päättivät palauttaa "Zork"-nimen.
Pelinä "Zork" oli suuresti velkaa monille sen ajan tekstiseikkailuille, kuten William Crowtherin ja Don Woodsin "Colossal Cave Adventure"-pelille. "Zorkin" ottama edistysaskel oli komentojen jäsennin: aikaisemmat pelit eivät juuri tulkinneet pelaajan komentoja vaan tunnistivat vain verbin ja objektin (esimerkiksi "itään", "ota miekka"), kun taas "Zork" tunnisti monimutkaisia komentoja (esimerkiksi "mene itään ja käske robottia ottamaan miekka").
Vuonna "Zorkin" 1979 kehittäjät perustivat Infocom-yhtiön. Mikrotietokonesovitusta varten Infocom jakoi pelin trilogiaksi:
Joel Berez ja Marc Blank loivat peliä varten virtuaalikoneen nimeltä Z-machine, joka ohjelmoitiin Lispin kaltaisella ZIL-kielellä ("Zork Implementation Language"). Pelin kääntämistä varten piti vain kirjoittaa tulkkiohjelma “Z-machine Interpreter Program“. Scott Cutler kirjoitti ensimmäisen ZIP:n TRS-80-kotitietokoneelle. Infocomin keskeinen voimavara oli sen kyky kääntää tekstiseikkailupelinsä helposti usealle eri alustalle.
Loppuvuodesta 1980 pelistä julkaistiin versio Apple II -tietokoneelle, joka myi paremmin kuin TRS-80-versio.
Peli on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.
Activision lisäsi "Zork I":n kokonaisuudessaan peliin "" (2010) pääsiäismunana. Pelin päävalikossa pelaaja voi päästä irti tuolista, johon hänet on kahlittu, ja käyttää alueella olevaa päätettä pelatakseen peliä.
Huhtikuussa 2019 "Zorkin" sekä monen muun Infocomin tekstiseikkailun lähdekoodit ladattiin GitHubiin.
Senaattori ja boheemi

Senaattori ja boheemi on Juice Leskisen ja Mikko Alatalon vuonna 2004 julkaistu albumi. Se on kumppanusten toinen ja viimeiseksi jäänyt studioalbumi (edellinen on "Juice ja Mikko" vuodelta 1975). Kannen kuvan on piirtänyt Mauri Kunnas.
Alkuvuodesta 2005 julkaistiin vielä Leskisen ja Alatalon "Klassikoiden ilta" -livealbumi.
Peter van Inwagen

Peter van Inwagen on yhdysvaltalainen filosofi, joka toimii Notre Damen yliopiston John Cardinal O'Hara -oppituolin filosofian professorina. Hänen erikoisalojaan ovat metafysiikka, uskonnonfilosofia ja teonfilosofia. Hänen ansiostaan ("An Essay on Free Will", 1983) inkompatibilismi (libertarianismi) on jälleen varteenotettava kanta analyyttisessä filosofiassa vapaata tahtoa koskevissa keskusteluissa.
Van Inwagen väitteli tohtoriksi Rochesterin yliopistosta ja on opettanut aiemmin useita vuosia Syracusen yliopistossa.
Filosofia.
Metafysiikka.
Van Inwagen esitti teoksessaan "Material Beings" (1990), että eliöt ovat ainoita yhdistettyjä materiaalisia olioita, ja samalla, että ainoita materiaalisia olioita ovat alkeishiukkaset, solut ja soluista muodostuneet monisoluiset eliöt. Jokainen materiaalinen olio muodostuu lopulta alkeishiukkasista, ja ainoat asiat joita alkeishiukkasista voi muodostaa ovat eliöt. Näin jokapäiväiset kappaleet, kuten pöydät, tuolit, kivet ja pilvet eivät todellisuudessa ole olemassa; ne vaikuttavat olevan olemassa, koska alkeishiukkaset ovat järjestyneet tietyllä tavalla.
Esimerkiksi siinä missä vaikuttaa olevan tuoli, on todellisuudessa yhden materiaalisen olion sijasta suuri joukko elektroneja, fotoneja ja muita nopeasti liikkuvia alkeishiukkasia, sekä suuri määrä tyhjää tilaa hiukkasten välillä. Nämä hiukkaset eivät muodosta yhtä oliota tai kappaletta sen enempää kuin mehiläisparvi. Hiukkaset säilyttävät mehiläisparven tavoin enemmän tai vähemmän pysyvän muodon jonkun aikaa, mikä saattaa antaa vaikutelman yhdestä oliosta, samoin kuin jos yksittäiset mehiläiset olisivat hyvin pieniä ja niitä olisi hyvin monta. Yksittäisellä mehiläisellä sen sijaan on osia, jotka on yhdistetty oikealla tavalla, jotta se muodostaa yhden olion, mehiläisen. Samoin tuoliin kuuluva alkeishiukkanen on sisäisesti yksi, koska sillä ei ole osia. Tämän vuoksi alkeishiukkaset ja eliöt ovat ainoita olemassa olevia materiaalisia olioita.
Kristillinen filosofia.
Van Inwagen on käsitellyt useita filosofisia kysymyksiä kristillisen filosofian näkökulmasta. Hänen kirjansa "The Problem of Evil" (2006) käsittelee erityisesti eläinten kärsimyksen ongelmaa kristinuskon näkökulmasta.
Meir Sheetrit

Meir Sheetrit (, s. 10. lokakuuta 1948 Ksar es Souk, Marokko) on israelilainen poliitikko. Hän oli muun muassa sisäministerinä Ehud Olmertin hallituksessa. 
Sheetrit oli Yavnen kaupungin pormestari 1974–1987. Hän on ollut knesset-edustaja vuosina 1981–1988 ja 1992–2015. Hän liittyi 2005 Ariel Sharonin perustamaan Kadima-puolueeseen, mutta on ollut sittemmin Hatenua-puolueen edustaja.
Sheetrit on naimisissa ja hänellä on kolme lasta.
Joop Zoetemelk

Hendrik Gerardus Jozef "Joop" Zoetemelk (s. 3. joulukuuta 1946 Rijpwetering) on entinen alankomaalainen maantiepyöräilijä. Puolalaisen Daniel Marszalekin kehittämän ranking-listan mukaan hän on kaikkien aikojen kahdeksanneksi paras miesammattipyöräilijä .
Joop Zoetemelk kuului Alankomaiden joukkueeseen, joka voitti Méxicon olympialaisissa 1968 kultaa 100 kilometrin joukkueajossa. Hän aloitti kisojen jälkeen ammattilaisuransa, jota varjosti hänen vuonna 1974 pyöräilykolarissa saamansa kallonmurtuma.
Zoetemelk ajoi ammattilaisena 19 vuotta (1969–1987) voittaen useita merkittäviä kilpailuja, kuten Espanjan ympäriajon vuonna 1979 ja Ranskan ympäriajon 1980. Zoetemelk sijoittui Tour de Francessa lisäksi kuusi kertaa toiseksi ja ajoi maaliin kaikki 16 Ranskan ympäriajoaan, mikä on edelleen kilpailun ennätys. Vuonna 1985 hänestä tuli vanhin ammattilaisten maailmanmestari 38 vuoden ja 9 kuukauden iässä.
Zoetemelk elää ranskalaisen puolisonsa kanssa tämän kotimaassa, Meaux'ssa, jossa he työskentelevät omistamassaan hotellissa.
Lähteet.
Joop Zoetemelk Memoire du cyclisme -tietokannassa
Corally

Corally on hollantilainen pienoisautojen ja tarvikkeiden valmistaja. Simo Ahoniemi ja Sakke Ahoniemi ovat Corallyn suomalaisia tehdaskuljettajia. Molemmat ovat EM-voittajia ja moninkertaisia Suomen mestareita.
Mallit.
1:10 Touring:
1:12 Mattoautot
1:12 Muut
Avi Dichter

Avi Dichter (, s. 4. joulukuuta 1952) on Israelin entinen julkisen turvallisuuden ministeri, Shin Betin johtaja ja Kadima-puolueen kansanedustaja knessetissä. Hän on Israelin kotirintaman puolustuksesta vastaava ministeri.
Hän oli tiedustelupalvelu Shin Betin johtaja toisen intifadan aikaan. Knessetin jäsen hän oli vuosina 2006–2012. Dichter on vaatinut Gazan miehittämistä uudelleen raketti-iskujen estämiseksi.
Italica (Hispania)

Italica (nykyisen Santiponcen pohjoispuolella) oli antiikin aikainen kaupunki Etelä-Espanjassa. Publius Cornelius Scipio Africanus perusti kaupungin vuonna 206 eaa. ja asutti sinne Ilipan taistelussa haavoittuneita sotilaita. Rooman keisarit Trajanus ja Hadrianus syntyivät Italicassa. Hadrianus teki kotikaupungistaan "colonian" ja rakennutti temppeleitä, etenkin Trajanukselle omistetun "Trajaneumin". Italican amfiteatteri oli valtakunnan kolmanneksi suurin. Sinne mahtui 25 000 katsojaa, puolet siitä mitä Colosseumiin mahtui. 
Kaupunki menetti merkityksensä 200-luvulla kun Guadalquivir-joki muutti juoksuaan.
Katri Antell

Antell on vuonna 1880 toimintansa aloittanut oululaislähtöinen ravintola-alan perheyritys, joka työllisti vuonna 2021 noin 300 työntekijää. Konsernin liikevaihto 2021 oli noin 19,2 milj. €.
Antellin lounasravintolat.
Antell-konsernilla on lounas- ja henkilöstöravintoloita Helsingistä Sodankylään. Antell on henkilöstöravintola-alan kolmanneksi suurin toimija yksityisellä sektorilla Suomessa. Taloustutkimuksen toteuttaman Työelämän päättäjät -yrityskuvatutkimuksen mukaan Antell on ollut vuosia toimialansa kärjessä. 
Antell-ravintoloita ja kahviloita on Helsingissä, Espoossa, Vantaalla, Lahdessa, Oulussa, Tampereella, Turussa, Jyväskylässä, Kuopiossa, Kouvolassa, Rovaniemellä, Raahessa, Sievissä, Kempeleessä ja Porissa. 
Antell-Leipomot Oy.
Antell-konserniin kuuluva Antell-Leipomot Oy Oulussa lopetti toimintansa vuonna 2018.
Historia.
Katri Antell on ollut aina perheyritys. Yritystoiminta alkoi vuonna 1880, kun Katri eli Catharina Henrika Antell (o.s. Pyhtilä) sai elinkeinoluvan Oulun kaupungilta ja alkoi myydä leipää omasta kopastaan Oulun torilla. Samana vuonna Katri Antellilta tilattiin leivonnaiset kuuluisan kansakoulunopettajan häihin, ja hänestä tuli oululaisten juhlien ja tilaisuuksien vakiotoimittaja. Katri Antell avasi ensimmäisen leipomomyymälänsä vuonna 1883 ja kahvilan vuonna 1899. 
Antellin ravintolatoimintaa varten perustettiin vuonna 1980 Antell-Ravintolat Oy (aiemmin Antell-Catering Oy). Yhtiön ensimmäinen kohde oli Kemiran Oulun tehtaiden ruokala, joka avattiin samana vuonna. Helsingin ensimmäinen Antell-ravintola avattiin vuonna 1995. Antellin sadas henkilöstöravintola avattiin lokakuussa 2008.
Katri Antell kuoli 74-vuotiaana vuonna 1924. Katrin työtä jatkoivat hänen tyttärensä perheineen. Nuorimman tyttären Hiljan poika Aarne Viljakkala johti yhtiötä 1960-luvun lopulle asti. 
Vuonna 1968 Lanton perhe tuli mukaan Antellin toimintaan. Antellin johtokunnan puheenjohtajaksi tuli kauppaneuvos Viljo Lantto 1976. Samana vuonna Katri Antell Oy teki konkurssin ja siirtyi kokonaisuudessaan Lanton perheen omistukseen. Hänen poikansa, kauppaneuvos Ilkka Lantto toimi Antellin toimitusjohtajana vuoteen 2002, jolloin Antell-Leipomoiden toimitusjohtajaksi nimitettiin Annukka Lantto ja Antell-Cateringin (sittemmin Antell-Ravintolat Oy) toimitusjohtajaksi Tomi Lantto. Nykyään Annukka Lantto toimii hallituksen jäsenenä ja Tomi Lantto Antellin toimitusjohtajana.
Canal Digital

Canal Digital oli Pohjoismaissa toiminut, norjalaisen Telenorin omistama maksutelevisio-operaattori. Telenor on Norjan suurin teleyhtiö. Suomessa Canal Digital lähetti kanaviaan satelliittiverkossa (DVB-S) ja vanhoille asiakkailleen antenniverkossa (DVB-T). Vuonna 2002 Canal Digital tarjosi neljä maksukanavaa: Canal Digital Perhe HD, Canal Digital Stars 4 Extra, Canal Digital Entertainment, Canal Digital Urheilu F1 HD. Canal+Digital satelliitti- ja kaapelitalouksessa kanavapaikalla 28, vain LumoTV-korteillaan televisioyhtiönä Canal Digital Viihde. Maksukanavat poistuivat Canal Digitalin tv-paketista 31. joulukuuta 2013.
Canal Digital yhdistyi Viasatin kanssa Allenteksi vuonna 2020. Sulautuminen saatiin päätökseen 13. huhtikuuta 2021.
Noin kolme miljoonaa pohjoismaista kotitaloutta vastaanottaa TV-signaaleja suoraan tai epäsuoraan Canal Digitalilta. HD-kanavapakettien tilaajia Canal Digitalilla on Pohjoismaissa yli 400 000.
Canal Digitalin kanavatarjonta kattaa yli 80 tv-kanavaa, joista 20 on HD-kanavia. Yhtiön pääkonttori sijaitsee Norjassa ja sillä on tytäryhtiöt Suomessa, Ruotsissa, Norjassa ja Tanskassa.
Digi-TV-lähetysten katselualueet.
Digi-TV-lähetykset näkyvät Canal Digitalin kautta koko Suomessa. Yleisradio, MTV Oy ja Nelonen sekä Canal Digital sopivat, että digitelevision katvealueella asuvat voivat tilata Canal Digitalin kautta itselleen lautasantennin, digiboksin ja katselukortin, jonka avulla voi vastaanottaa ilmaiseksi digikanavia satelliitista.
Jera Hänninen

Jera Hänninen (s. 1974 Seinäjoki) on suomalainen kirjailija, joka kasvoi lapsuus- ja nuoruusvuotensa Imatralla. Hännisen vuonna 2006 ilmestynyt esikoisromaani "Harakkapoika" sijoittuu samoihin vuosiin Imatralle.
Kirja käsittelee perheen konkurssia, koulukiusaamista ja seksuaalisen identiteetin etsintää.
Hänninen on opiskellut teologiaa.
Pascal Feindouno

Pascal Feindouno (s. 27. helmikuuta 1981 Conakry) on guinealainen jalkapalloilija. Feindouno on keskikenttäpelaaja, joka osaa pelata myös hyökkääjänä. Hän aloitti uransa FC Girondins de Bordeaux:ssä. Hän pelasi kaudella 2009–2010 Al-Rayyanissa.
Robert Opel

Robert Opel (23. lokakuuta 1939 – 7. heinäkuuta 1979) oli yhdysvaltalainen valokuvaaja ja taidegallerian omistaja, joka tunnetaan tekemästään viuhahduksesta vuoden 1974 Oscar-gaalassa. 
Opel pääsi backstagelle lehtimiehenä esiintyen ja juoksi alasti gaalan juontaja David Nivenin ohi näyttäen sormillaan voitonmerkkiä, kun Niven oli pyytämässä lavalle Elizabeth Tayloria. Tämän jälkeen Niven vitsaili yleisölle, että on kiehtovaa ajatella viuhahduksen tehneen miehen saavan elämänsä ainoat naurut riisuutumalla ja paljastamalla vajavaisuutensa. Myöhemmin on tuotu esille evidenssiä, jonka mukaan viuhahdus olisi ollut gaalan tuottajan, Jack Healy Jr.:n avustama tempaus. Tapaus toi Opelin julkisuuteen .
Viuhahduksen tapahtuessa Opel oli 34-vuotias. Hän oli Los Angelesin hippien keskuudessa tunnetuimpia henkilöitä, ja hänestä tuli homojen vapautusliikkeen avainhahmoja 1970-luvun lopulla. Viuhahduksen myötä hän sai jonkinlaista katu-uskottavuutta taidepiireissä. Viuhahtelun Opel oli aloittanut muutamia kuukausia ennen vuoden 1974 Oscar-gaalaa. Hän oli esiintynyt alasti Los Angelesin kunnanvaltuuston kokouksissa protestoidakseen suunniteltuja kaupungin uimarantoja koskenutta alastomuuskieltoa vastaan. Opel oli pidätetty yhden kunnanvaltuustossa esiintymisensä jälkeen, jolloin hän esiintyi oikeudessa Setä Samuliksi pukeutuneena. Tuomiona oli neljä kuukautta vankeutta, joka muutettiin myöhemmin ehdonalaiseksi. Tuona vuonna Opel työskenteli freelancer-valokuvaajana "The Advocate" -nimiselle homojen lehdelle. 
Opel eli suurimman osan 1970-luvusta San Franciscossa, jossa hän koki olevansa paikallisen poliisin ahdistelema saatuaan poliisilta yli sata sakkolappua erilaisista rikkeistä. Vuoden 1978 maaliskuussa Opel avasi "Fey-Way Studios" nimisen homotaiteen gallerian San Franciscon Howard Streetille. Kyseessä oli ensimmäinen vain homotaiteeseen erikoistunut näyttelytila. Opelin galleriassa oli muiden näyttelyiden ohella myös Tom of Finlandin ensimmäinen Yhdysvaltojen näyttely. Perinteisten kuvataiteen muotojen lisäksi Opel teki myös kokeellisia elokuvia sekä performanssitaidetta. Hänen asemansa Yhdysvaltojen homotaide-scenessä oli 1970-luvun lopulla kasvanut huomattavaksi. Opelin mukaan hänen kaikissa töissään oli vahva poliittinen viesti. Hän näki mielestään poliittisesti motivoitunutta seksuaalista syrjintää kaikkialla ja halusi ihmisten olevan seksuaalisesti absoluuttisen vapaita.
Opel murhattiin vuoden 1979 heinäkuussa, kun hänen näyttelyynsä murtauduttiin yöllä. Murtautujat olivat huumekauppiaita, joille Opel oli velkaa rahaa. Ryöstösaaliina tuli viisi dollaria sekä kamera. Ryöstäjät saivat rikoksestaan elinkautistuomiot.
Leviticus (yhtye)

Leviticus on Ruotsista kotoisin oleva kristillinen metalliyhtye. Leviticus perustettiin vuonna 1982 ja yhtyeen johtohahmo oli Björn Stiggson. Yhtye julkaisi neljä albumia ennen hajoamistaan vuonna 1989.
Historia.
Leviticuksen varhaiset julkaisut ovat tyyliltään 1980-luvulle tyypillistä glam metalia sekoittaen satunnaisesti muita rockvaikutteita. "Knights of Heaven" toi esille enemmän Petra-tyylisen rockpohjaisen ilmaisun.
Vuonna 1986 yhtye koki useita kokoonpanomuutoksia: Ez Gomer paikkasi Håkan Andersonin basistina ja Terry Haw liittyi mukaan. Molemmat olivat lyhyen aikaa yhtyeessä ennen kuin Leviticus hajosi ja he muodostivat Jet Circus -ryhmän.
Leviticus oli suositumpi Euroopassa kuin Yhdysvalloissa. He tekivat ensimmäisen yhdysvaltojen kiertueensa vuonna 1988 lämmitellessään Larry Normania ja soittivat hänen taustayhtyeenään. Samana vuonna he kiersivät Yhdistynyttä kuningaskuntaa. Leviticus palasi yhteen vuonna 2003 soittaakseen Bobfest-tapahtumassa.
Sivuprojektit.
Ez Gomer ja Terry Haw perustivat rumpali Little Gregoryn kanssa Jet Circuksen vuonna 1988. Jet Circuksen ensimmäistä albumia "Step on It" (1991) luonnehti proto-rapcore-ilmaisu. Euroopassa albumia jakeli Pila Records. HM Magazinen toimittaja Doug Van Pelt esitteli Jet Circuksen Yhdysvalloille. Masterointinsa vuoksi albumi kärsi huonosta äänilaadusta. Pitkän hiljaiselon jälkeen yhtye julkaisi "No Mercy for the Living Dead" -albumin vuonna 2003. Gomer julkaisi myös sooloalbumin nimeltä "Look at Death Now" vuonna 2005. Tämä albumi esitteli vierailevia artisteja kuten Mikkey Deen Motörhead-yhtyeestä, Stefan Elmgrenin Hammerfall-yhtyeestä ja Ruotsin radiosinfoniaorkesterin. Myöhemmin he ovat julkaisseet remix-albumin "Dance or Die".
Leviticuksen jälkeen Björn Stiggson perusti XT-yhtyeen Sonny Larsonin kanssa. XT julkaisi kolme albumia. Stiggson julkaisi vuonna 1988 myös sooloprojektin nimeltä "Together With Friends".
Aiheesta muualla.
Jet Circus:
Päijät-Hämeen kylät

Päijät-Hämeen Kylät ry on koko Päijät-Hämeen maakunnan kattava kyläyhteisöjen kattojärjestö, joka koordinoi ja tiedottaa maakunnan kylätoimintaa. Päijät-Hämeen Kylät ry järjestää vuosittain Päijät-Hämeen kylämarkkinat Lahden satamassa, mihin kokoontuvat kylätoimijat esittelemään kyliään mahdollisesti niistä kiinnostuneille uusille asukkaille.
Vuosittain valitaan Päijät-Hämeen vuoden kylä. Päijät-Hämeen kylät tukee myös Avoimien kylien tapahtumaa kesäkuun toisin lauantain.
J. L. Mackie

John Leslie Mackie (1917–1981) oli australialainen filosofi, joka tunnetaan parhaiten metaeetikkona, ennen kaikkea moraalisen skeptisismin puolustajana. Hän on toiminut myös uskonnonfilosofian ja metafysiikan aloilla.
Mackie toimi filosofian professorina Otagon (1955–59), Sydneyn (1959–63) ja Yorkin yliopistoissa (1963–67). Hän oli Oxfordin University Collegen (1967–) ja British Academyn (1974–) jäsen.
Seututie 148

Seututie 148 kulkee Tuusulan Hyrylästä Keravan ja Sipoon halki Porvoon Kilpilahteen. Tien pituus on vajaa 30 kilometriä. Tie on Hyrylästä Keravan läntiselle rajalle nimeltään Kulloontie, Keravan rajalta Nikkilän eteläpuolelle Keravantie, Nikkilän eteläpuolelta Helsingintielle Öljytie ja Helsingintieltä Kilpilahteen Nesteentie.
Tie 148 on mitoitettu välittämään paljon raskasta liikennettä. Sen varrella Keravan ja Sipoon rajalla on muun muassa 2010-luvun lopulla perustettu, S-ryhmän käyttämä Bastukärrin logistiikka-alue suurine automaattivarastoineen.
Sergei Volkov

Sergei Aleksandrovitš Volkov (, s. 1. huhtikuuta 1973 Tšuhujiv, Ukrainan SNT, Neuvostoliitto) on venäläinen kosmonautti. 
Volkov on koulutukseltaan Venäjän ilmavoimien hävittäjälentäjä ja sotilasarvoltaan kapteeni. 
Volkov valittiin kosmonauttikoulutukseen vuonna 1997. Hän lähti lennolle Kansainväliselle avaruusasemalle Retkikunta 17:n komentajana Sojuz TMA-12 -lennolla 8. huhtikuuta 2008. Paluu samalla Sojuz TMA-12 -aluksella tapahtui 24. lokakuuta 2008.
Hänen toinen lentonsa ISS:lle oli Sojuz TMA-02M, joka lensi 7. kesäkuuta 2011.
Volkov on kosmonautti Aleksandr Volkovin poika. Lennettyään avaruuteen 8. huhtikuuta 2008 Volkovista tuli ensimmäinen toisen polven avaruuslentäjä.
Zaranj

Zaranj (, ) on noin 30 000 asukkaan kaupunki Lounais-Afganistanissa lähellä Iranin rajaa. Se on myös Nimruzin maakunnan pääkaupunki.
Maan hallitus on saanut Zaranjista tuloja rajaliikenteen tullimaksuista. Talebanin toisen nousun aikana elokuussa 2021, Zaranj oli ensimmäinen talebanin valtaama maakunnan pääkaupunki.
The Diary of Alicia Keys

The Diary of Alicia Keys on Alicia Keysin toinen albumi, joka julkaistiin joulukuussa 2003. Se nousi julkaisuviikollaan Yhdysvaltojen albumilistan kärkeen myyden 618.000 kappaletta. Albumia on myyty maailmanlaajuisesti 8 miljoonaa kappaletta. Albumilta julkaistiin singlet "You Don't Know My Name", "If I Ain't Got You", "Diary" ja "Karma".
The Diary of Alicia Keys.
Lisäraidat:
Unplugged (Alicia Keys)

Unplugged on Alicia Keysin livealbumi, joka julkaistiin lokakuussa 2005. Albumi nousi julkaisuviikollaan Yhdysvaltojen albumilistan ykköseksi myyden 196 000 kappaletta. Se on ensimmäinen naisartistin Unplugged-levy, joka on debytoinut Yhdysvaltojen albumilistan ykkösenä. Kaiken kaikkiaan albumia myytiin maailmanlaajuisesti noin 2,5 miljoonaa kappaletta. Albumilta on julkaistu singlet "Unbreakable" ja "Every Little Bit Hurts", mitkä jäivät vain pieniksi listahiteiksi.
Kuoleman koetukset

Kuoleman koetukset on "Darren Shanin tarina" -kirjasarjan viides osa, jonka on kirjoittanut Darren Shan. Alkuteos on ilmestynyt 2001. Teoksen on suomentanut Kaijamari Sivill. Suomeksi kirja on ilmestynyt Tammen kustantamana, 1. painos vuonna 2006 ja 2. painos 2007.
Juoni.
Darren Shanin on läpäistävä viisi kuolemanvaarallista koetta todistaakseen olevansa kelpo vampyyri. Hän ei voi kieltäytyä eikä epäonnistua – ainoa vaihtoehto on kuolema. Koettuaan vesilabyrintin, neulapolun ja lieskasalin kauhut, Darren on kehnossa kunnossa. Kuitenkin hänen on pakko taistella kahta hullua villisikaa vastaan, ja melkein kuoleekin, ellei siniviitta Harkat Muldz olisi tullut hätiin. Tämän jälkeen Darren tuomitaan kuolemaan, koska ei selvinnyt koetuksesta. Hän karkaa vuorelta, mutta eteen osuu valtava joukko vampaneeseja. Miten he olivat päässeet vuoreen, oliko vampyyrien joukossa petturi? Darren lähtee karkuun, kun hänen ystävänsä tapetaan. Hän pääsee takaisin Viimeisen matkan saliin ja kun vampaneesit saavat hänet kiinni. Hän yrittää hypätä virran yli, mutta tietää epäonnistuvansa. Hän putoaa virtaan ja jää kiveen roikkumaan. Häntä yritetään pelastaa, mutta hän halua koskea pelastajaansa. Lopulta hän irrottaa otteen kivestä ja lähtee ajautumaan kohti virran loputtomia aaltoja.
Marcus Ulpius Traianus

Marcus Ulpius Traianus Major (noin 30 – ennen vuotta 100) oli roomalainen senaattori, joka oli keisari Trajanuksen isä. Trajanus oli Hispania Baetican Italicasta kotoisin olevan Ulpius suvun jäsen. Trajanus julisti isänsä jumalaksi tittelillä "divus Traianus pater" tämän kuoleman jälkeen. Hän oli ensimmäinen sukunsa jäsen, josta tuli senaattori.
Vespasianuksen alaisena Traianus johti "legio X Fretensisiä" ensimmäisessä juutalaissodassa vuosina 67–68. Vespasianus nimitti Traianuksen provinssin kuvernööriksi. Myöhemmin hän palveli Hispania Baetican, Syrian, erään tuntemattoman Afrikan provinssin ja viimeksi Asian maaherrana. Syyriassa ollessaan hän kukisti provinssiin hyökänneet parthialaiset.
Marcus Ulpius Traianus sai vaimonsa Marcian kanssa Trajanuksen lisäksi tyttären Ulpia Marcianan. Hänellä oli myös sisko Ulpia Traiana, joka oli Publius Aelius Hadrianus Aferin äiti. Afer oli puolestaan keisari Hadrianuksen isä.
Solid Steel

Solid Steel on sekä viikoittainen brittiläinen radioshow että sarja Ninja Tune -levy-yhtiön julkaisemia DJ-miksausalbumeita. Lisäksi samalla nimellä järjestetään muun muassa klubi-iltoja. Solid Steel -radioshow'n musiikissa pääpaino on elektronisilla lajeilla, kuten drum'n'bass, hip hop ja tekno, mutta mukana on usein myös jazzia ja muuta materiaalia varsin ennakkoluulottomasti.
Solid Steel sai alkunsa lontoolaisen Kiss FM -kanavan (nykyään Kiss 100) radioshow'na vuonna 1988. Sitä veti alun perin Coldcut eli parivaljakko Matt Black ja Jonathan More. Myöhemmin mukaan toimintaan ovat liittyneet muun muassa Darren Knott (DK), "PC" ja Strictly Kev.
Solid Steel -radioshow kuului myös Yleisradion ohjelmistoon 2000-luvulla, ja sitä lähetettiin viikoittain lauantai-sunnuntai-yönä ensin Radiomafiassa ja sitten YleX-kanavalla vuoden 2007 loppuun asti.
Jerusalem (Volume 1)

Jerusalem on ruotsalaisen hard rock -yhtye Jerusalemin ensimmäinen studioalbumi. Albumin eponyyminen ruotsalaispainos julkaistiin vuonna 1978 Prim Records -levymerkillä. Englanninkielinen painos (uudelleennimettynä "Volume 1") julkaistiin vuonna 1980 Lamb &amp; Lion Records -levymerkillä Yhdysvalloissa ja Word Recordsilla Yhdistyneessä kuningaskunnassa. "Jerusalem" ja yhdysvaltalaisyhtye Resurrection Bandin albumi "Awaiting Your Reply" ovat kaksi ensimmäistä kristillistä esimetallialbumia. Albumista tuli menestys kristittyjen kuuntelijoiden piireissä ja myi kuudessa kuukaudessa 20 000 kappaletta, mikä oli ennen kuulematonta eurooppalaisen kristillisen rockin parissa.
Kappalelista.
Ulf Christiansson on kirjoittanut kaikki kappaleet paitsi "Days Passing By" ("Dagarna går"), jonka kirjoitti Dan Tibell.
Jousisoitinsovituksista kappaleella "Come to Me" ("Kom till mej") vastasi Swante Bengtsson.
Klassikoiden ilta

Klassikoiden ilta on suomalaisten laulajien Juice Leskisen ja Mikko Alatalon yhteinen kahden CD:n livealbumi vuoden 2005 samannimisestä konsertista. Levyn materiaali on äänitetty pääosin Tampere-talon konsertista marraskuulta 2004, mutta kappale "Rock'n Roll'n Blues'n Jazz" on äänitetty samana vuonna Levin keikalta. Lisäksi on mukana bonuskappaleina "päivitetyt" versiot kappaleista "Klovni heittää veivin" sekä "Odysseus". Myös singlekappale (kumppanusten viimeiseksi yhteiseksi levytykseksi jäänyt) "Yksinäinen cowboy" löytyy levyltä. Konsertista on tehty myös samanniminen DVD, joka julkaistiin loppuvuodesta 2005.
Kappaleet.
Sovitukset Kalle Alatalo, jousisovitukset Jari Puhakka, ellei muuta mainittu
CD 1 
CD 2 
Muusikot.
Coitus Intin jälkeiset:
Henrikin enkelit:
Lisäksi:
Bonuskappaleiden "Klovni heittää veivin" ja "Odysseus" soittajat
Kappale "Yksinäinen cowboy"
Kautta aikain

Kautta aikain on Juice Leskisen neljäs kokoelma-albumi, joka on myös Leskisen myydyin albumi. Se julkaistiin vuonna 1997. Kahden CD:n kokoelma sisältää pääosin Juice Leskisen vanhoja hittejä, mutta mukana on myös uusi versio kappaleesta ”Virsi”. 
Kokoelma on saatavana myös C-kasettina, joka tosin on hieman erilainen sisällöltään kuin CD. 
Levyn kansikuvassa Leskinen soittaa Gibson S-1 -mallista sähkökitaraa.
Tuomaksen evankeliumi (albumi)

Tuomaksen evankeliumi on laulaja Juice Leskisen uskontoaiheinen kokoelmalevy, joka ilmestyi vuonna 2003. Vanhojen kappaleiden lisäksi levy sisälsi vuonna 2003 tehdyn version kappaleesta "Ekumeeninen jenkka". Kappale- "Pappi" on uusi versio Leskisen vanhasta samannimisestä demo-kappaleesta, joka on Juicen ensimmäinen koskaan äänitetty kappale.
Keisaritetra

Keisaritetra ("Nematobrycon palmeri") on amerikantetrojen heimoon kuuluva kala.
Koko ja ulkonäkö.
Keisaritetra voi kasvaa jopa kuusi senttiä pitkäksi. Se on vartaloltaan selvästi leveämpi kuin vaikkapa neontetra. Keisaritetran kyljessä on leveä musta raita, jonka yläpuolella on selkeärajainen sinertävä alue, joka hohtaa sopivassa valossa violettina tai neonsinisen sävyissä. Koiraan evät ovat pitemmät ja teräväkärkisemmät kuin naaraan ja koiraan keskimmäinen pyrstöruoto ulottuu viirinä pyrstön takapuolelle. Koiraan ja naaraan tunnistaa silmien väristä, sillä naaraan silmät ovat vihreät ja koiraan siniset.
Alkuperä.
Keisaritetra on peräisin Etelä-Amerikasta, Atrato- ja San Juan-jokien vesistöistä. 
Käyttäytyminen ja lisääntyminen.
Keisaritetra on melko sopuisa parvikala. Koiraat muodostavat pikkureviirejä ja voivat uhitella toisilleen reviirirajoilla. Keisaritetrat viihtyvät akvaarion alaosassa lähellä pohjaa. Tummasävyinen pohja ja runsas kasvillisuus lisäävät kalan viihtymistä.
Keisaritetra kutee seura-akvaariossa viihtyessään spontaanisti ilman kutujärjestelyjäkin. Kututoimintaa tapahtuu lähes päivittäin. Jos altaassa on tiheä kasvillisuus, jossa syntyvät poikaset voivat kasvaa saalistajilta suojassa, harrastaja voi havaita altaassaan olevan enemmän keisaritetroja kuin on sinne itse hankkinut.
Tarkoituksellinen suunnattu viljely keisaritetroilla on hankalaa lajin vähätuottoisuuden vuoksi. Kutujärjestelyt eivät sinänsä ole ongelma, vaan kudussa kerrallaan syntyvä mätimunien määrä, joka on verraten pieni. 
Vesiolot ja ravinto.
Keisaritetralle sopiva lämpötila-alue on 24–26 °C ja pH 6–7. Luonnossa keisaritetra syö matoja ja pieniä äyriäisiä. Akvaariossa sille sopii lihapitoinen sekaruoka.
Kerritetra

Kerritetra ("Inpaichthys kerri") on tetrojen heimoon kuuluva kala.
Koko ja ulkonäkö.
Kerritetra voi kasvaa noin viisi senttiä pitkäksi.(Akvaariokalojen mitta lasketaan aina ilman pyrstöä.) Kerritetran kyljessä on leveä musta raita, ja se muistuttaa paljon keisaritetraa. Koiras on sinisävyisempi kuin naaras. Koiraan rasvaevä on sininen, naaraan oranssi. Kalasta on myös jalostettu erityisen sininen värimuoto.
Alkuperä.
Kerritetra on peräisin Etelä-Amerikasta Aripuanã-joelta, Madeira-joen vesistöstä ja Brasilian Mato Grosson alueelta.
Käyttäytyminen ja lisääntyminen.
Kerritetra on rauhallinen parvikala. Tummasävyinen pohja ja runsas kasvillisuus lisäävät kalan viihtymistä
Vesiolot ja ravinto.
Kerritetralle sopiva lämpötila-alue on 24–26 °C ja pH 6–7. Kala on herkkä veden laadulle. Luonnossa kerritetra syö matoja ja pieniä äyriäisiä, akvaariossa sille sopii lihapitoinen sekaruoka.
Gideon Sa’ar

Gideon Sa’ar (, s. 9. joulukuuta 1966 Tel Aviv, Israel) on israelilainen poliitikko Likud-puolueesta. Hänet valittiin knessetiin ensimmäisen kerran vuonna 2003. Hän vastusti Israelin vetäytymistä Gazasta ja vaati asiasta kansanäänestystä.
Sa’ar työskenteli oikeuskanslerin apulaisena 1995–1997. Tultuaan valituksi uudelleen vuoden 2006 vaaleissa hänet valittiin myös parlamentin varapuhemieheksi. Hän oli myös tasa-arvovaliokunnan puheenjohtaja. Likudin vuoden 2009 hallituksessa hän oli opetusministeri vuoteen 2013 ja vuoden 2013 parlamenttivaalien jälkeen hän oli vuoteen 2014 Netanjahun III hallituksen sisäasiainministeri.
Sa’ar erosi Likudista syynä pääministeri Benjamin Netanjahun epäonnistuminen koronan hoidossa sekä Netanjahun korruptiosyytteet. Sa’ar perusti uuden keskusta-oikeistolaisen Uusi Toivo puolueen, johon liittyi useita merkittäviä Likudin jäseniä. Uusi Toivo on gallupeissa vahvoilla seuraaviin parlamenttivaaleihin.
Polotskin ensimmäinen taistelu

Polotskin ensimmäinen taistelu käytiin 17.–18. elokuuta 1812 Polotskissa Valko-Venäjällä Nicolas Oudinotin ja Laurent Gouvion Saint-Cyrin komentamien ranskalais-baijerilaisten ja Peter Wittgensteinin komentamien venäläisjoukkojen välillä.
Taustelun aluksi ranskalaiset menestyivät hyvin ja valtasivat monia tykkejä. Wittgenstein johdatti venäläiset vastaiskuun ratsuväe johdolla, mikä pysäytti vastapuolen etenemisen. Ranskalais-baijerilaiset menettivät 6000 miestä kaatuneina ja haavoittuneina, joukossa monia upseereja. Venäläisten tappiot olivat noin 5500 miestä.
Venäläisten voitto pysäytti ranskalaisten etenemisen kohti Pietaria.
Rauma (Norja)

Rauma on kunta Norjassa Møren ja Romsdalin läänissä. Kunnan maapinta-ala on 1  390 km² ja vuoden 2024 alussa väkiluku oli 7 299. Rauman kunta syntyi, kun Eid, Grytten, Hen, Voll ja eteläosa Veøyn kunnasta yhdistettiin vuonna 1964. Kunnan keskustaajama on Åndalsnesin kaupunki, jossa asuu noin 3 000 asukasta. Muita taajamia ovat Isfjorden, Voll, Innfjorden ja Brønnsletta. Kunnan läpi virtaa Rauma-niminen joki. Kunnan tunnetuin nähtävyys on Trollstigen. Kunnassa järjestetään musiikkifestivaali Rauma Rock aina elokuussa sekä tunturifestivaalit. 
Maantiede.
Rauman kunta on kauttaaltaan melko vuoristoista. Vuorten väleissä on runsaasti laaksoja, ja kunnan alueella on myös joitakin vuonoja. Kunnan, ja samalla koko Møren ja Romsdalin läänin, korkein kohta on Puttegga (1 999 m) ja sijaitsee kahden kunnan, Rauman ja Norddalin, rajalla. Kunnan alueella olevia sekä rajojen sisäpuolelle yltäviä vuonoja ovat suuren Romsdalsfjordenin osat; Langfjorden, Isfjorden, Innfjorden ja Rødvenfjorden. Kunnan suurimmat laaksot ovat yhteydessä näihin vuonoihin, ja laaksoihin liittyy pääsääntöisesti myös useita sivulaaksoja.
Marder II

Marder II () ("7,5 cm Panzerabwehrkanone 40/2 auf Fahrgestell Panzerkampfwagen II (Selbstfahrlafette)", Sd.Kfz. 131 ja Sd.Kfz. 132) oli saksalainen toisen maailmansodan aikainen panssarintorjuntavaunu.
Kehitys.
Panzerkampfwagen II suunniteltiin, koska keskiraskaiden vaunujen tuotanto viivästyi. Niitä käytettiin taisteluissa vuosina 1939–1942. Sen 20 mm tykki pystyi tuhoamaan T26-vaunun 500 metrin matkalta ja BT-sarjan vaunut sadan metrin matkalta. Se itse taas oli helppo tuhota kaikilla konekivääriä raskaammilla aseilla. Kun kävi ilmi, ettei Panzer II enää kelvannut ensilinjan vaunuksi, päätettiin sen runkoa käyttää asealustana. Ensiksi valmistettiin uusitulla telapyörästöllä varustettua Sd.Kfz 132 -vaunua jossa oli aseena sotasaaliiksi saatu neuvostoliittolainen 76,2 mm kenttätykki. Myöhemmässä Sd.Kfz 131 -versiossa käytettiin hyväksi Pz II -vaunusta tuttua alustaa, jossa oli aluksi 50 mm panssarintorjuntatykki, kunnes se vaihdettiin parempaan 75 mm PAK 40 -tykkiin. Tykkiä suojasi 10 mm panssari. Vaunu sai nimen Marder (). Valmistus päättyi vuonna 1943, mutta vielä vuonna 1944 muutettiin muutamia vaunuja.
Taistelussa.
Vaunu oli pienen kokonsa ansiosta hyvin liikkuva ja samalla tehokas taistelussa. Se pystyi tuhoamaan kaikki liittoutuneiden panssarivaunutyypit lukuun ottamatta raskaita Josef Stalin -panssarivaunuja. Vaunussa oli 37 ammusta tykille ja 600 ammusta konekiväärille. Suurinta osaa vaunuista käytettiin itärintamalla, mutta saksalaiset käyttivät sitä kaikilla muillakin rintamilla paitsi pohjolassa. Myöhemmin vaunun miehistöä vähennettiin kolmeen henkilöön miespulan vuoksi. Myöhemmin sodan kestäessä muutama vaunu varustettiin infrapunatähystyslaitteistolla, mikä mahdollisti taistelun pimeässä. Vaunuja valmistettiin yhteensä 1 217 kappaletta.
Markku Huhtamo

Markku Tapani Huhtamo (s. 10. elokuuta 1946 Rovaniemi) on suomalainen näyttelijä ja ääninäyttelijä. Huhtamo on tehnyt pitkän näyttelijänuran sekä teatterissa, televisiossa että elokuvassa. Huhtamo on kuulunut pitkään Helsingin kaupunginteatterin vakiokaartiin ja työskentelee tällä hetkellä freelancerina ja on tehnyt ääninäyttelijän töitä useissa lastenelokuvissa ja -sarjoissa, kuten "Toy Story", Nalle Puh, Peter Pan ja "Kaapo". 
Ura.
Vuodesta 1975 lähtien Huhtamo on nähty useissa televisiotuotannoissa sekä lähes 30 elokuvatehtävässä. Huhtamon muistetuimmat roolit ovat mm. Kai Evola televisiosarjassa "Vihreän kullan maa" (1987–1988), intensiivinen sotamies Aatos Laitila elokuvassa "Talvisota" (1989) sekä Tapanin osa Yhdysvalloissa kuvatussa elokuvassa "Ameriikan raitti" (1990). Koomisia rooleja Huhtamo on näytellyt muun muassa kahdessa Uuno Turhapuro -elokuvassa sekä Vääpeli Körmy -elokuvissa, joissa hän esitti hieman hömelöä kenraalin adjutanttia, majuri Hämärämaata.
Elokuva- ja televisioesiintymisten lisäksi Huhtamo on toiminut ääninäyttelijänä muun muassa "Olipa kerran keksijät"- ja "Olipa kerran Amerikka" -sarjoissa, Piisamirotan ja tähtitieteilijän ääninä piirroselokuvassa "Muumipeikko ja pyrstötähti" (1992), "Avatar"-sarjan monissa rooleissa, sekä lukuisissa muissa lasten piirroselokuvissa ja -ohjelmissa. Huhtamon veli on kuvanveistäjä Kari Huhtamo.
Keväällä 2020 Huhtamo sairastui koronaviruksen aiheuttamaan COVID-19-tautiin ja joutui yli kolmeksi viikoksi Meilahden sairaalaan tehohoitoon. Hän sai viruksen 12. maaliskuuta Kansallisteatterista, jossa hän näytteli yhdessä Juhani Laitalan kanssa esityksessä "Kaj meitä laulattaa". Myös Laitala, hänen vaimonsa, sekä Huhtamon vaimo Sirpa sairastuivat koronavirukseen. Perussairauksista kärsinyt Sirpa Huhtamo menehtyi koronavirukseen ollessaan ambulanssissa matkalla sairaalaan.
Luolamies Lontoossa

Luolamies Lontoossa on "Doctor Who" -kirjasarjan ensimmäinen osa. Kirja pohjautuu "Doctor Who" -televisiosarjaan, mutta kirjan tarinaa ei ole julkaistu televisiossa. Kirjasarjan toinen osa on "Tikittävä painajainen". 
Juoni.
Aito neandertalinihminen on päätynyt lontoolaiseen diskoon. Myös Tohtori ja hänen matkakumppaninsa Rose ovat Lontoossa, mikä johdattaa heidät oudon mysteerin jäljille. Poliisikopiksi naamioitu TARDIS-aikakone kuljettaa heidät kohti kivikauteen asettunutta yhteisöä, jossa juonitaan järkyttävää hanketta muinaisihmisten päänmenoksi.
Adrian Borland

Adrian Borland (6. joulukuuta 1957 – 26. huhtikuuta 1999) oli brittiläinen rockmuusikko. Hän tuli tunnetuksi The Outsidersin ja siitä kehittyneen post-punk-yhtye The Soundin keulahahmona. Jälkimmäinen loi menestyksekkään uran vuosina 1978–1987.
The Soundin hajoamisen jälkeen vuonna 1987 Borland julkaisi useita sooloalbumeja. Kerran hän mainitsi kaikkien aikojen suosikkikappaleekseen The Waterboysin ”The Whole of the Moonin”.
Borland kärsi pitkäaikaisesta depressiosta ja teki itsemurhan heittäytymällä junan alle Lontoossa 1999.
Tikittävä painajainen

Tikittävä painajainen on "Doctor Who" -kirjasarjan toinen osa. Kirja pohjautuu "Doctor Who" -televisiosarjaan, mutta kirjan tarinaa ei ole julkaistu TV:ssä. Kirjasarjan ensimmäinen osa on Luolamies Lontoossa. 
Juoni.
Tohtori ja hänen matkakumppaninsa Rose matkaavat 1920-luvun Lontooseen ja haluavat vierailla Brittiläisen Imperiumin näyttelyssä. Siellä he tutustuvat salaseuraan, jonka jäsenet ovat toinen toistaan merkillisempiä. Lontoossa eletään brittiläisen imperiumin loistokkaimpia vuosia, mutta samalla siellä liikkuu tuntematon hyökkääjä, jonka metallinen ote kylvää kauhua kaduilla. Kun Tohtori ja Rose tutustuvat paremmin salaseuran jäseniin, heille selviää että Lontoossa on myös muita muukalaisia.
Seitsemäs liittokunta

Seitsemäs liittokunta oli vuonna 1815 jatke kuudennelle Napoleonin vastaiselle liittokunnalle. Liittokuntaan kuuluivat Britannia, Venäjä, Itävalta ja Preussi.
Napoleonin kukistumisen 1814 jälkeen järjestettiin Wienin kongressi, jossa pyrittiin järjestämään Ranskan vallankumoussotien ja Napoleonin sotien jälkeiset olot. Kongressi oli yhä kesken, kun Napoleon lähti maaliskuun 1815 alussa Elban saarelta syrjäyttääkseen Bourbon-kuningaskunnan. Napoleon eteni laukaustakaan ampumatta Pariisiin saakka kesäkuun alussa. Häntä pidättämään lähetetyt ranskalaisjoukot liittyivät hänen puolelleen. Näin hän palautti keisarikuntansa, joskin tämä vaihe kesti vain sata päivää.
Napoleonin tavoitteena oli välttää uusi sota. Hänen vastustajansa eivät kuitenkaan aikailleet. Kun Wienin kongressissa kuultiin Napoleonin lähteneen Elbalta, vakuuttivat siellä olleet suurvaltojen johtajat kokoavansa entistä suuremman armeijan häntä vastaan. Kukin neljästä suurvallasta lupasi lähettää 150 000 miehen joukon uuteen liittokuntaan. Napoleon julistettiin 13. maaliskuuta maailmanrauhan viholliseksi. 
Seitsemäs liittokunta sai lopullisen voiton Napoleonista Waterloon taistelussa. Liittoutuneet olivat sotavoimiltaan ylivoimaisia, kun ne kesäkuussa kokoontuivat Belgiaan. Napoleonkin kokosi sinne joukkojaan hajottaakseen vihollisarmeijan. Liittokunnan Wellingtonilla oli komennossaan 100 000 miestä ja von Blücherillä 120 000. Napoleon oli saanut kootuksi 125 000 vanhaa veteraaniaan. Napoleon luotti siihen, että vihollinen lyötäisiin yksi armeija kerrallaan. Von Blücher hävisikin hänelle ensimmäisen yhteenoton 16. kesäkuuta, mutta Wellingtonin kohtaaminen 18. kesäkuuta päättyi toisin muun muassa siksi, että von Blücher ehti tulla avuksi. Napoleonin oli luovuttava keisarin kruunustaan.
Sodan jälkeen jatkettiin Wienin kongressia. Itävallan ja Britannian tavoitteena oli lieventää voittajien vaatimuksia Ranskaa kohtaan ja vähentää liittolaisensa Venäjän kasvavaa mahtia. Rauhansopimus allekirjoitettiin 30. toukokuuta 1815. Ranska sai pitää vuoden 1792 rajansa eikä sen sotavoimien koolle asetettu ylärajaa.
Kuningaskalastajat

Kuningaskalastajat (Alcedinidae) on säihkylintuihin kuuluva lintuheimo. Kuningaskalastajat elävät luonnonvaraisina Australaasiassa, Afrikassa ja Euroopassa. Ne ovat yleensä värikkäitä lintuja. Ne syövät pääasiassa kaloja, mutta esimerkiksi naurajat syövät maaeläimiä. Kuningaskalastajilla on kokoonsa nähden huomattavan suuri nokka. Niiden pesässä on yleensä 5–10 munaa, mutta esimerkiksi naurajilla yleensä kolme.
Vaihtoehtoisessa luokituksessa kuningaskalastajat katsotaan heimon sijasta alalahkoksi Alcedines, joka jakautuu kolmeen erilliseen heimoon, Alcedinidae, Halcyonidae ja Cerylidae. Kuningaskalastajia on 18 sukua ja 111 lajia.
Aiheesta muualla.
Kuningaskalastaja videoita Internet Bird Collection